CELEX: 62018CN0701
Language: mt
Date: 2018-11-09 00:00:00
Title: Kawża C-701/18: Talba għal deċiżjoni preliminari mressqa mill-Amtsgericht Nürnberg (il-Ġermanja) fid-9 ta’ Novembru 2018 – Geld-für-Flug GmbH vs Ryanair DAC

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/6
            
         
      Talba għal deċiżjoni preliminari mressqa mill-Amtsgericht Nürnberg (il-Ġermanja) fid-9 ta’ Novembru 2018 – Geld-für-Flug GmbH vs Ryanair DAC
      (Kawża C-701/18)
      (2019/C 72/08)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Nürnberg
      
         Partijiet fil-kawża prinċipali
      
      
         Rikorrenti: Geld-für-Flug GmbH
      
         Konvenuta: Ryanair DAC
      
         Domanda preliminari
      
      L-Artikolu 3(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1) għandu jiġi interpetat fis-sens li klawżola li tinsab fil-kundizzjonijiet ġenerali tal-bejgħ ta’ trasportatur tal-ajru kummerċjali, li ma ġietx innegozjata individwalment u li tipprovdi li kuntratt konkluż b’mod elettroniku ma’ konsumatur li għandu jiġi ttrasportat hija suġġetta għad-dritt tal-Istat Membru tas-sede tat-trasportatur tal-ajru li ma huwiex l-istess bħad-dritt tal-Istat Membru tar-residenza abitwali tal-konsumatur li għandu jiġi ttrasportat, hija inġusta sa fejn hija tqarraq bil-konsumatur billi ma tinformahx li l-għażla ta’ liġi oħra konformement mat-tieni subparagrafu tal-Artikolu 5(2) tar-Regolament (KE) Nru 593/2008 tal-Parlament Ewropew u tal-Kunsill tas-17 ta’ Ġunju 2008 dwar il-liġi applikabbli għall-obbligazzjonijiet kuntrattwali (Ruma I) (2) hija possibbli biss f’ċerti limiti u li ma huwiex possibbli li tintgħażel kwalunkwe liġi nazzjonali, iżda biss dawk previsti fit-tieni subparagrafu tal-Artikolu 5(2) tar-Regolament Ruma I?
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.
      
         (2)  ĠU 2008, L 177, p 6 (rettifika fil-ĠU 2009, L 309, p. 87).